**«TamerlanAlena»** (**«Тамерлан і Алёна»**) — украінскі R&B-дуэт, створаны ў канцы 2009 года. З 2013 года ўдзельнікі знаходзяцца ў шлюбе.

Гісторыя
--------

Тамерлан і Алёна (Алена) Амаргаліева пазнаёміліся ў інтэрнэце, у сацыяльнай сетцы «Аднакласнікі». Іх агульным інтарэсам была музыка, і яны вырашылі запісаць сумесны трэк.

Першым хітом дуэта «Тамерлан і Алёна» стала кампазіцыя «Хочу с тобой», на якую быў зняты дэбютны кліп. Здымкі праходзілі ў ЗША, куды ў красавіку 2010 года музыканты прыехалі па запрашэнні амерыканскай кампаніі гуказапісу Universal. Там жа быў зняты і другі кліп на песню-лозунг «Всё будет хорошо». Тамерлан і Алёна запісалі шэраг песень сумесна з вядомымі артыстамі амерыканскай RnB-сцэны: выканаўца Super Sako прымаў удзел у запісу рымейк-трэка «Хочу с тобой», над многімі трэкамі дуэта працаваў таксама выканаўца Kobe.

Новы кліп Тамерлана і Алены на песню «Ты только мой» выйшаў у чэрвені 2011 года. Праз некалькі месяцаў дуэт прэзентаваў кампазіцыю «Не смотри назад», кліп на якую здымаўся ў Турцыі. Вясной 2012 года дуэт зняў кліп на песню «HEY YO» у Лос-Анджэлесе, пры падтрымцы каманды «Hollywood Production».

У 2013 годзе дуэт запісаў свой першы альбом «Пой со мной», прэзентацыя якога адбывалася ў адным з кіеўскіх клубаў. У гэтым жа годзе Тамерлан і Алёна прэзентуюць новы трэк «Мало мне», а потым і відэапрацу на аднайменную кампазіцыю. За 2014 і 2015 гады Тамерлан і Алёна выпусцілі некалькі трэкаў, сярод якіх «Держи меня», «Перемены».

У пачатку 2016 года адбылася прэзентацыя іх другога студыйнага альбома «Хочу с тобой». Вясной таго ж года яны адправіліся ў турнэ «Хочу с тобой show» у падтрымку альбома. Артысты наведалі гарады Украіны, а таксама Латвію, Літву, Германію, Ізраіль, Канаду і ЗША.

Вясной 2016 года выйшла новая відэа-праца дуэта на песню «Потоки ветра». У ліпені гэтага ж года выйшла новая відэа-праца на песню «Наши города». У сакавіку 2017 года адбылася прэзентацыя іх трэцяга студыйнага альбома «Потоки ветра», куды ўвайшлі трэкі, запісаныя ў розных стылях. У тым жа 2017 годзе група змяніла назву на «TamerlanAlena».

Сям’я
-----

У ліпені 2013 года Тамерлан і Алёна згулялі вяселле ў рэстаранным комплексе пад Кіевам. У студзені 2014 года ў іх нарадзіўся першынец Цімур.

Бацька Алены — былы старшыня Чаркаскай раённай дзяржаўнай адміністрацыі Чаркаскай вобласці Канстанцін Амаргаліеў. Першы час ён дапамагаў ёй у кар’еры спявачкі.

Дыскаграфія
-----------

* Пой со мной (2013)
* Хочу с тобой (2016)
* Потоки ветра (2017)

Кліпы
-----

* Хочу с тобой (2010)
* Всё будет хорошо (2010)
* Ты только мой (2011)
* Не смотри назад (2011)
* Город мечты (2011)
* Hey Yo (2012)
* Мало мне (2013)
* Держи меня (2014)
* Я буду (2015)
* Потоки ветра (2016)
* Наши города (2016)
* Она не виновата (2017)
* Покопокохай (2017) — першы ўкраінамоўны кліп дуэта.
* Возврата NET/НЕТ (2018)
* Рано (2019)

Крыніцы
-------

1. ↑  Тамерлан и Алена Омаргалиева рассказали о своем первенце // kp.ua
2. ↑  Конференція
3. ↑  Альбом Пой со мной
4. ↑  Презентація альбома
5. ↑  Пой со мной. Архівавана 16 лютага 2016.
6. ↑  Презентація дебютного альбому Архівавана 15 лютага 2016.
7. ↑  Тамерлан и Алена Омаргалиева подожгли сцену во время концерта // tv.ua
8. ↑  TamerlanAlena представили третий студийный альбом «Потоки ветра» Архівавана 9 чэрвеня 2017. // aif.ua
9. ↑  TamerlanAlena объяснили, почему сменили название группы // ivona.bigmir.net
10. ↑  Тамерлан і Альона зіграли весілля під Києвом
11. ↑  Альона Омаргалієва народила Тамерлану сина-богатиря
12. ↑  Тамерлан і Альона про первістка
13. ↑  Отец певицы Алены Омаргалиевой рассказал, сколько вложил в карьеру дочери(недаступная спасылка) // aif.ua
14. ↑  Константин Омаргалиев больше не возглавляет Черкасскую РГА // cherkassy.co.ua

Спасылкі
--------

* Афіцыйны сайт
* Канал на Youtube
* Старонка ў Facebook
* Старонка Укантакце

|  |  |
| --- | --- |
| ⚙️   У сацыяльных сетках | Facebook · X |
| Фота, відэа і аўдыё | Deezer · Instagram · Last.fm · SoundCloud · Spotify |
| Тэматычныя сайты | AllMusic · Discogs · MusicBrainz |
| Нарматыўны кантроль | ISNI: 0000 0004 7630 2224 |